**PANEVĖŽIO R. RAGUVOS GIMNAZIJOS**

**DIREKTORĖS INESOS VIETIENĖS**

**2022 METŲ VEIKLOS ATASKAITA**

2023 m. vasario Nr. \_\_\_

Raguva

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Panevėžio r. Raguvos gimnazija, siekdama demokratiškos, modernios ir estetiškos gimnazijos, kurios aplinka orientuota į bendražmogiškąsias vertybes, vizijos, 2021–2023 m. strateginiame plane išskyrė tris strategines programas:1. Inovatyvus ir tyrinėjantis mokymas(is). Programos tikslas – kurti sąlygas sėkmingam mokymuisi;2. Mokymasis individualios pažangos augimui. Programos tikslas – siekti kiekvieno besimokančiojo ir mokančiojo pažangos, kuriant unikalią mokyklos kultūrą;3. Savitos ir įtraukios mokymo(si) aplinkos. Programos tikslas – kurti mokymąsi įgalinančias edukacines aplinkas.2022 m. pirmoje programoje buvo įgyvendinamos trys priemonės: 1. Ugdymo(si) veiklų įvairovės užtikrinimas. 2. Išmanaus mokymo(si) stiprinimas. 3. Mokymosi būdų ir formų, skatinančių mokinių socialumą ir individualią pažangą, taikymas ir įvairovė. Priemonėms įgyvendinti buvo kelti 8 priemonės diegimo uždaviniai ir numatytos 28 veiklos, iš kurių įgyvendintos 27. Programos įgyvendinimo rodiklis – 96,4 %.2022 m. antrojoje programoje buvo įgyvendinamos keturios priemonės: 1. Grįžtamojo ryšio kultūros formavimas. 2. Partnerystės strategijos plėtojimas. 3. Mokytojų profesinio augimo konsultuojantis kultūros stiprinimas. 4. Pedagoginės bendruomenės lyderystės tobulinimas, stiprinant asmenines profesines šiuolaikiško ugdymosi organizavimo kompetencijas. Priemonėms įgyvendinti buvo kelti 7 priemonės diegimo uždaviniai ir numatyta 19 veiklų, iš kurių įgyvendinta 18. Programos įgyvendinimo rodiklis – 94,7 %.2022 m. trečiojoje programoje buvo įgyvendinamos trys priemonės: 1. Tyrinėjimui pritaikytų aplinkų kūrimas. 2. Turiningo laisvalaikio aplinkų kūrimas. 3. Aplinkų išnaudojimas savivaldžiam mokymuisi. Mokinio veiklos užimtumo koordinavimas. Priemonėms įgyvendinti buvo kelti 6 priemonės diegimo uždaviniai ir numatyta 15 veiklų, iš kurių įgyvendinta 14. Programos įgyvendinimo rodiklis – 93 %.Strateginio plano 2022 m. veiklų etapas įgyvendintas daugiau nei 95 % sėkmės rodiklių, pavieniai rodikliai viršija numatytus lūkesčius. Pavienės veiklos 2021 m. liko neįgyvendintos dėl vykdyto nuotolio ugdymo ir pandeminės situacijos valdymo apribojimų, todėl jos buvo perkeltos į 2022 m.2022 metų veiklos plano prioritetai: inovatyvaus ir tyrinėjančio mokymosi veiklų įvairovės užtikrinimas; demokratiškos, kūrybingos, turinčios tvirtas vertybines nuostatas asmenybės ugdymas; saugios ir modernios gimnazijos kūrimas. Užmegzti bendradarbiavimo santykiai su KTU, VšĮ „Septynios akimirkos“, ,,Mokyklų tobulinimo centru“, tarptautinės partnerystės – vykdomas „Erasmus+“ KA2 programos projektas „STEM connecting with Art“, pradėta tarpdalykinė integracija įgyvendinant projekto veiklas, mokiniai turi galimybę apsilankyti užsienio šalyse. Vykdomas neformaliojo vaikų švietimo 4K modelio projektas, kurios tikslas – padėti mokiniams siekti asmeninio tobulėjimo saviugdos būdu bei ugdytis gebėjimus prisiimant atsakomybę už savo mokymosi rezultatus, praktiškai pritaikyti įvairiais būdais įgytas kompetencijas. Bendradarbiaujant su S. Eidrigevičiaus menų centru, sėkmingai pateikta paraiška dėl projekto „COOL‘tūra“ finansavimo. Projektas skirtas kultūros atskirčiai mažinti tarp miesto ir rajonų vartojamos kultūros kokybiškumo ir orientuojasi į mokinius bei siekia ugdyti jų kultūrinius gebėjimus ir kompetencijas, formuoja mokinius kaip kokybiško profesionalaus meno vartotojus, padeda mokiniams siekti asmeninių mokymosi tikslų.Mokinių mokymosi pasiekimų gerinimas. Išlaikytas aukštas VBE egzaminų rezultatų vidurkis: VBE lietuvių, anglų, istorijos, biologijos, matematikos, geografijos rezultatai lenkia savivaldybės ir šalies vidurkį. Lietuvių kalbos VBE – 63,1 %, šalyje – 46,6%, Matematikos VBE – 22,6 %, šalyje – 20 %, Anglų k. VBE – 61,5 %, šalyje – 56,7 %, Istorijos VBE – 64,4, šalyje – 46,6 %, Biologijos VBE – 51,8, šalyje – 43,8 %, Geografijos VBE – 76,2, šalyje – 51,2 %. Bendras gimnazijos VBE vidurkis 56,6 balo, t. y. +14,7 balo, lyginant su 2021 m. Įgijusių vidurinį išsilavinimą dalis nuo bendro abiturientų skaičiaus – 95,2% . Įgijusių pagrindinį išsilavinimą dalis nuo bendro dešimtokų skaičiaus – 100%. Gimnazijos metinio pažangumo rodiklis yra 96,39 %.Mokiniai aktyviai dalyvavo rajono, respublikos, tarptautiniuose konkursuose, olimpiadose ir užėmė prizines vietas. Visus mokinių pasiekimus 2021–2022 m. m. galima pamatyti: <https://raguvosgimnazija.lt/administracine-informacija/pasiekimai>.2022 m. Raguvos gimnazijos mokiniai dažnai lankėsi Panevėžio regioniniame STEAM atviros prieigos centre, ir tai sudarė palankias sąlygas mokiniams pagilinti biologijos ir chemijos dalykų praktines žinias bei įgūdžius, kėlė mokinių mokymosi motyvaciją.Sėkmingai organizuotas ugdymo procesas, taikant įdiegtą TEAMS virtualią aplinką, kuri veiksmingai naudojama 100 % gimnazijos mokytojų: bendravimui su mokiniais, kolegomis, nuotoliniams susitikimams, seminarams.Raguvos gimnazijoje nuolat kuriama saugi ir šiuolaikiška edukacinė aplinka: 2022 m. atnaujintos 4 mokymosi erdvės (kabinetai), mokyklos lauko erdvė, Vaišvilų parke įrengtos QR kortelės, kurias nuskaičius, galima susipažinti su unikalia augmenija. Gimnazijos vidaus ir lauko erdvės pritaikytos mokymuisi, kurios veiksmingai naudojamos ugdymosi procese. 2022 m. gimnazija tapo Edukacinių erdvių nacionalinio konkurso nugalėtoja, nuolat mokyklos erdvėse priima svečius iš Lietuvos švietimo įstaigų ir dalijasi savo gerąja patirtimi. |

**II SKYRIUS**

**2022 METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Pasirengti atnaujintų bendrųjų programų (BP) įgyvendinimui. | 1.1.1. Sklandus atnaujinto ugdymo turinio įgyvendinimas. | 1.1.1.1. Sudaryta UTA įgyvendinimo mokykloje komanda.1.1.1.2. Mokyklos mokytojai supažindinti su vaikų raidos aprašais, kompetencijų aprašais ir naujomis programomis.1.1.1.3. Kartu su mokyklos komanda gilinamos žinios UTA klausimais ir dalinamasi su kolegomis. | 1.1.1.1. Įsakymu patvirtintaatnaujinto ugdymo turinio (UTA) įgyvendinimo komanda.1.1.1.2. Parengtas UTA įgyvendinimo gimnazijoje veiklos planas 2022–2023 metams.1.1.1.2.1. Visi mokyklosmokytojai susipažinę su vaikųraidos aprašu, kompetencijųaprašu ir naujomis programomis.1.1.1.2.2. Nuo 2022 m. rugsėjo 1 d. ugdymo procesasorganizuojamas pagalatnaujintą Priešmokykliniougdymo bendrąją programą.1.1.1.3.1. Visi gimnazijos pedagogai ir vadovai dalyvavo programos „Geros mokyklos koncepciją atitinkanti pamoka“ kontaktiniuose mokymuose „Ugdymo turinio atnaujinimas: kaip jam pasirengti mokyklos bendruomenėje?“ ir atliko praktines užduotis.1.1.1.3.2. 11 Raguvos gimnazijos mokytojų dalyvauja Nacionalinės švietimo agentūros organizuojamuose nacionaliniuose UTA mokymuose.1.1.1.3.3. Dalyvauta VšĮ Mokyklų tobulinimo centro kontaktiniuose mokymuose švietimo įstaigų vadovams „Mokyklos bendruomenės sutelkimas ir įgalinimas kompetencijų ugdymui. Strateginis požiūris į mokytojų profesinį tobulėjimą UTA procese“ ir atliktos praktinės užduotys.1.1.1.3.4. Gimnazijos vadovai nuolat informuoja bendruomenę apie atnaujintų BP diegimo žingsnius, vyksta diskusijos. |
| 1.2. Parengti Panevėžio r. Raguvos gimnazijos ikimokyklinio ugdymo programą. | 1.2.1. Parengta švietimo įstaigos ikimokyklinio ugdymo programa atitinka laikmečio ekonominį, socialinį kontekstą. | 1.2.1.1. Sudaryta ikimokyklinio ugdymo programos rengimo darbo grupė.1.2.1.2. Numatyti programos rengimo etapai.1.2.1.3. Parengta Raguvos gimnazijos ikimokyklinio ugdymo programa pristatyta mokyklos bendruomenei. | 1.2.1.1.1. Įsakymu patvirtinta ikimokyklinio ugdymo programos (IUP) rengimo darbo grupė.1.2.1.2.1. Susitarta darbo grupėje dėl programos rengimo etapų.1.2.1.3.1. Įstaigos ikimokyklinio ugdymo programa parengta atsižvelgiant į naujausias rekomendacijas ikimokyklinio ugdymo pedagogams „Žaismė ir atradimai“, taip pat į rekomendacijų priešmokyklinio ugdymo pedagogams rinkinį „Patirčių erdvės“ bei atnaujintą Priešmokyklinio ugdymo bendrąją programą.1.2.1.3.2. Gimnazijos pedagogų bendruomenėje organizuojamos diskusijos ir analizė. |
| 1.3. Ieškoti naujų socialinių partnerių bei vystyti bendradarbiavimo kultūrą įstaigoje. | 1.3.1. Sudarytos naujos bendradarbiavimo sutartys ir susitarta dėl veiklų prioritetų. | 1.3.1.1. Sudarytos ne mažiau kaip 2 bendradarbiavimo sutartys su socialiniais partneriais.1.3.1.2. Susitarta dėl bendradarbiavimo prioritetinių sričių. | 1.3.1.1.1. Pasirašyta bendradarbiavimo sutartis su Kauno technologijos universiteto Socialinių, humanitarinių mokslų ir menų fakultetu.1.3.1.1.2. Pasirašyta bendradarbiavimo sutartis su Lietuvos mokinių neformaliojo švietimo centru.1.3.1.1.3. Atnaujinta bendradarbiavimo sutartis su Panevėžio rajono Raguvos bendruomene.1.3.1.2.1. Su socialiniais partneriais susitarta aktyviai bendradarbiauti, įgyvendinant nacionalinius ir tarptautinius projektus.1.3.1.2.2. Su socialiniais partneriais susitarta glaudžiai bendradarbiauti TŪM projekto veiklose, ypač kultūrinio ugdymo srityje. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| 2.1. Nebuvo | – |

**3. Veiklos, kurios nebuvo planuotos ir nustatytos, bet įvykdytos**

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Vaikų, atvykusių į Lietuvos Respubliką iš Ukrainos dėl Rusijos Federacijos karinių veiksmų Ukrainoje, ugdymo organizavimas. | 3.1.1. Sėkmingas įtraukiojo ugdymo įgyvendinimas – 8 ukrainiečių vaikų integracija į kasdieninį ugdymo procesą. |
| 3.2. Veiksmingai panaudotos Kultūros paso lėšos. | 3.2.1. Gimnazija panaudojo 1099 Eur per 2022 metus mokinių edukacinėms programoms. 100 proc. klasių naudojosi Kultūros paso paslaugomis. Nuosekliai ugdyti mokinių socialiniai emociniai, bendradarbiavimo bei darbo komandoje įgūdžiai. Edukacinės programos kryptingai ugdė mokinių kompetencijas, stiprino jų emocinę sveikatą. |
| 3.1. Aktyvus dalyvavimas nacionaliniame projekte „Tūkstantmečio mokyklos“ (TŪM), dirbant švietimo pažangos plano rengimo komandoje. | Suburta gimnazijos mokytojų komanda, kuri kartu su kitų mokyklų komandomis, dalyvavo TŪM projekto praktikumuose, rinko duomenis, atliko SSGG analizę, tobulino bei tikslino Panevėžio rajono savivaldybės švietimo pažangos planą. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. Vykdyti energijos taupymo priemonių planą 2022 m. spalio–gruodžio mėn. | 4.1.1. Šiluminės energijos sunaudojimą kilovatvalandėmis per mėnesį sumažinti 10 proc., lyginant su 2020–2021 ir 2021–2022 metų šildymo sezonų sunaudotos šiluminės energijos vidurkiu mėnesiui. Sunaudotą elektros energijos kilovatvalandžių skaičių išlaikyti 2021 m. spalio– gruodžio mėn. lygyje. Išlaikyti būtinas pastatų šildymui ir apšvietimui nustatytas higienos normas. | 4.1.1.1. Taupymo efektas 10 proc.4.1.2.1. Sunaudotas elektros energijos kiekis neviršijo 2021 m. spalio–gruodžio mėn. sunaudoto kilovatvalandžių skaičiaus.4.1.3.1. Išlaikytos pastatų šildymui ir apšvietimui nustatytos higienos normos. | 4.1.1.1.1. Šiluminės energijos taupymo efektas 17,3 proc. (skaičiuojant ir gimnazijos skyrius, taupymo efektas – 13,2 proc.).4.1.2.1.1.Taupant elektros energiją savaitgaliais ir mokinių atostogų metu, išlaikytas toks pat elektros energijos suvartojimas (skaičiuojant kartu gimnazijos ir skyrių sunaudotą elektros energiją).4.1.3.1.1. Išlaikytos būtinos pastatų šildymui ir apšvietimui nustatytos higienos normos. |

**III SKYRIUS**

**GEBĖJIMŲ ATLIKTI PAREIGYBĖS APRAŠYME NUSTATYTAS FUNKCIJAS VERTINIMAS**

**5. Gebėjimų atlikti pareigybės aprašyme nustatytas funkcijas vertinimas**

|  |  |
| --- | --- |
| Vertinimo kriterijai | Pažymimas atitinkamas langelis:1 – nepatenkinamai;2 – patenkinamai;3 – gerai;4 – labai gerai |
| 5.1. Informacijos ir situacijos valdymas atliekant funkcijas | 1□ 2□ 3□ 4□ |
| 5.2. Išteklių (žmogiškųjų, laiko ir materialinių) paskirstymas | 1□ 2□ 3□ 4□ |
| 5.3. Lyderystės ir vadovavimo efektyvumas | 1□ 2□ 3□ 4□ |
| 5.4. Žinių, gebėjimų ir įgūdžių panaudojimas, atliekant funkcijas ir siekiant rezultatų | 1□ 2□ 3□ 4□ |
| 5.5. Bendras įvertinimas (pažymimas vidurkis) | 1□ 2□ 3□ 4□ |

**IV SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**6. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 6.1. Visos užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 6.2. Užduotys iš esmės įvykdytos arba viena neįvykdyta pagal sutartus vertinimo rodiklius | Gerai ☐ |
| 6.3. Įvykdyta ne mažiau kaip pusė užduočių pagal sutartus vertinimo rodiklius | Patenkinamai ☐ |
| 6.4. Pusė ar daugiau užduotys neįvykdyta pagal sutartus vertinimo rodiklius | Nepatenkinamai ☐ |

**7. Kompetencijos, kurias norėtų tobulinti**

|  |
| --- |
| 7.1. Mokėjimo mokyti. Gilinti supratimą ir kaupti patirtį, kaip paskatinti pedagogų atsakomybę už jų veiklos efektyvumą. |

**V SKYRIUS**

**KITŲ METŲ VEIKLOS UŽDUOTYS, REZULTATAI IR RODIKLIAI**

**8. Kitų metų užduotys**

|  |  |  |
| --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) |
|  |  |  |
|  |  |  |
|  |  |  |

**9. Rizika, kuriai esant nustatytos užduotys gali būti neįvykdytos** **(aplinkybės, kurios gali turėti neigiamos įtakos įvykdyti šias užduotis)**

(pildoma suderinus su švietimo įstaigos vadovu)

|  |
| --- |
| 9.1. Nuo darbuotojo valios, kompetencijos ir galimybių nepriklausančios aplinkybės, tokios kaip nedarbingumas, teisiniai ypatumai, ekstremalioji situacija ir kt. |

**VI SKYRIUS**

**VERTINIMO PAGRINDIMAS IR SIŪLYMAI**

**10. Įvertinimas, jo pagrindimas ir siūlymai:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Gimnazijos tarybos pirmininkas \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_

 (parašas) (vardas ir pavardė) (data)

**11. Įvertinimas, jo pagrindimas ir siūlymai:**

Savivaldybės meras \_\_\_\_\_\_\_\_\_ Povilas Žagunis 2023-02

 (parašas)

Galutinis metų veiklos ataskaitos įvertinimas \_\_\_\_\_\_\_\_\_\_\_\_\_\_\_\_\_\_\_\_\_\_.

Susipažinau.

Direktorė \_\_\_\_\_\_\_\_\_\_ Inesa Vietienė 2023-02-

 (parašas)